stanford-oval/wikipedia huggingface dataset:
חן אטיאס
ביוגרפיה

חן אטיאס החל את דרכו בעולם התקשורת הישראלית בשנת 2007, כשגויס לגלי צה"ל. עם סיום קורס העיתונאים של תחנת הרדיו הצבאית, שובץ במחלקת הקריינים.
במהלך שירותו בתחנה, בין השנים 2007–2010, ערך והגיש שורה של תוכניות בידור, תרבות ופנאי, בהן "שישי חם" לצד גל בן חיים, "פק"לילה" לצד דור מוסקל, "העולם מצחיק אז צוחקים", "גל עברי ירוק", "ארבע אחרי הצהריים", והגיש פינות קבועות בתוכניות "תוכניות לשבת" בהגשת ליעד מודריק ואסף ליברמן ו"תוכנית מילוט" בהגשת גורי אלפי ועינב גלילי.
אטיאס הגיש מהדורות ויומני חדשות בתחנה ואף ערך והגיש פינות ספורט בתוכנית "חמש בערב" עם ירון וילנסקי. שידר בגלגלצ ספיישלים מוזיקליים וברצועות המוזיקה "סוף שבוע רגוע", "מסיבה בגלגלצ".
מצטיין מפקד גלי צה"ל לשנת 2010.
עם שחרורו מצה"ל, החל לעבוד בחדשות 10, בתפקיד עורך ומגיש מבזקי הרדיו המשודרים בתחנות הרדיו האזוריות. בשנת 2011 החל לשמש כעורך ומגיש מבזקי החדשות בערוץ.
שימש קריין בתוכנית "המעגל עם דן שילון" ששודרה בערוץ 2 וכן בסדרת התעודה המדעית "עולמות בלתי נראים" מבית ה-BBC, כאשר שודרה בטלוויזיה החינוכית.
במקביל לעבודתו בערוץ 10, שידר אטיאס מדי שבוע בתחנת הרדיו אקו 99 FM את התוכנית "אקו-דרייב", בתחילה שימש כמחליף של המגיש גיל אנגלשטיין בימי חמישי בלבד, ולאחר מכן כמגיש הראשי לאורך כל ימות השבוע.
ב-21 באוגוסט 2015, הגיש את המבזק האחרון שלו בחדשות 10. במקביל, עזב גם את תפקידו כמגיש בתחנת הרדיו "אקו 99 FM", לטובת חברת הייעוץ הכלכלי והאסטרטגי "TASC". כחצי שנה לאחר מכן, בין פברואר 2016 ל-13 בפברואר 2017, חזר ל"אקו 99 FM" בה הגיש רצועת מוזיקה תחת השם "eco music" המשודרת מדי ערב בין השעות 17:00-20:00.
אטיאס ממשיך לעבוד כקריין פרסומות וסרטים דוקומנטריים, לצד הנחיית אירועים וטקסים. קולו של אטיאס משמש גם לקריינות עבור חברות "קוקה קולה" ו"פרטנר", וכן עבור מוקדי השירות של סניפי קופת החולים לאומית (לצד גיליה שטרן ומיכל כוכבי). אטיאס משמש ככרוז התחנות של רכבת ישראל (בזמן הנסיעה ברכבת).
אטיאס בוגרר לימודי כלכלה באוניברסיטת תל אביב. ניהל את מחלקת הסושיאל של חברת "WIX" ומשנת 2021 משמש יועץ אנליטי בחברת "גוגל".[דרושה הבהרה]
חיים אישיים

אטיאס מתגורר בתל אביב עם בת זוגו.
הערות שוליים

↑  פק"לילה, באתר www.ishim.co.il
↑  mynet קמפיין: מצילים את הברית עם דראכטן - מרכז, באתר web.archive.org, ‏2009-08-28
↑  דוד אברהם, חדש על המסך: סבב מינויים בחדשות 10, באתר nana10‏, 3 באוקטובר 2011
↑  מיה מנע‏, עד כאן המבזק, באתר וואלה, 16 באוגוסט 2015
↑  מרבית הרצועות של התחנה מתכנות "eco music" מאז שנת 2015 - ע"ע אקו 99 FM
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
חרארדו טוראדו

חרארדו טוראדו דיאס דה בונייה (בספרדית: Gerardo Torrado Díez de Bonilla; נולד ב-30 באפריל 1979 במקסיקו סיטי) הוא כדורגלן עבר מקסיקני ששיחק בעמדת הקשר האחורי.
טוראדו, הידוע בכינויו "אל בורגו" (בספרדית: "El Borrego", הכבשה) בשל שיערו המתולתל, שיחק במהלך הקריירה במקסיקו ובספרד. הוא רשם קרוב ל-150 הופעות במדי נבחרת מקסיקו, וזכה עמה בגביע הקונפדרציות 1999 ופעמיים בגביע הזהב, וכמו כן ייצג אותה בשלושה טורנירי מונדיאל ובארבעה טורנירי קופה אמריקה.
קריירת משחק

טוראדו החל את הקריירה במחלקת הנוער של אוניברסידד נסיונל. ב-1997, כשהיה בן 18, עלה לשחק בקבוצה הבוגרת של המועדון בליגת העל המקסיקנית. לאחר שנתיים בהן מיעט לשחק במדי הקבוצה, פרץ השחקן בהרכב הפותח ולקראת עונת 2000/2001 הצטרף לטנריפה הספרדית, ששיחקה אז בליגת המשנה.
טוראדו השתלב במהרה בהרכב של רפאל בניטס בטנריפה, והיה חלק משמעותי מהעפלתה של טנריפה לליגה הבכירה. עונה אחר כך עזב בניטס את הקבוצה, וטוראדו נותר מחוץ לתוכניות של טנריפה. הוא נאלץ להישאר בליגה, כשחתם במדי פולידפורטיבו אחידו. הוא הספיק לשחק במועדון חצי עונה בלבד לפני שנרכש בחלון ההעברות על ידי סביליה מהליגה הבכירה. הופעת הבכורה שלו בליגה הספרדית הבכירה נערכה ב-6 בפברואר 2002, כשעלה כמחליף בדקות הסיום של המשחק בין סביליה לאוסאסונה, שהסתיים בשוויון 0-0.
מאמן סביליה חואקין קפארוס ייעד לטוראדו תפקיד מרכזי בקבוצה, ובעונתו המלאה הראשונה במועדון, עונת 2002/2003, רשם טוראדו 22 הופעות והיה מהבולטים בקבוצתו. עם זאת, הקבוצה עצמה לא הצליחה וסיימה עשירית בלבד בטבלה. עונה אחר כך איבד טוראדו את מקומו בהרכב, רשם עשר הופעות בלבד ובסיום העונה סיים את דרכו בסביליה.
לאחר שלא שיחק כלל במשך חצי העונה הראשונה של עונת 2004/2005, הצטרף טוראדו לראסינג סנטנדר במהלך חלון ההעברות (שיתף פעולה באותה עונה עם הישראלים דודו אוואט ויוסי בניון). הוא נטל חלק ברוב משחקיה הנותרים של סנטנדר באותה עונה, רובם בהרכב, וסייע לה לשרוד בליגה הבכירה.
לאחר חצי עונה בלבד בסנטנדר, ובתום חמש עונות בספרד, חזר טוראדו למקסיקו וחתם בקבוצת קרוס אסול. טוראדו השתלב במהרה בקבוצה, וכבר בהופעת הבכורה שלו מול מונרקס מורליה כבש צמד בניצחון קבוצתו 2-0. בשנת 2006, שנה בלבד לאחר שהצטרף, היה טוראדו לקפטן הקבוצה. בעונת 2009/2010 העפילה קרוס אסול לגמר ליגת האלופות של CONCACAF, אך שם הפסידה לבת ארצה אטלנטה. עונה אחר כך שוב הצליחה להעפיל לגמר המפעל, אך שוב נכנעה ליריבה מקסיקנית, פצ'וקה.
בטורניר הקלאוסורה 2013 זכה טוראדו עם קבוצתו בגביע המקסיקני, התואר הראשון בו זכה עם הקבוצה. עונה אחר כך, לאחר שני ניסיונות כושלים בגמר, זכתה קרוס אסול בליגת האלופות של CONCACAF לעונת 2013/2014. קרוס אסול הגיעה לגמר המפעל שם פגשה למפגש כפול את דפורטיבו טולוקה, גם היא ממקסיקו. טוראדו פתח כקפטן ושיחק לכל אורך שני המפגשים, ובסיומם הניף לראשונה בקריירה את גביע האלופות, לאחר שקבוצתו זכתה בתואר השישי בתולדותיה בזכות חוק שערי חוץ.
ב-8 ביוני 2016 חתם באינדי אילבן מהליגה האמריקאית השנייה.
קריירת משחק > נבחרת מקסיקו

טוראדו הוא מהבולטים שבכדורגלני נבחרת מקסיקו בשנות האלפיים. הוא ייצג את הנבחרת כמעט בכל הטורנירים הרשמיים באותן שנים, והיה לעוגן משמעותי בהרכב הפותח.
את דרכו הבינלאומית החל במסגרת הנבחרת הצעירה בגביע העולם עד גיל 20 ששוחק באפריל 1999 בניגריה. טוראדו היה שותף לסגל שהביא את מקסיקו עד למקום החמישי, כולל ניצחון מרשים 4-1 על ארגנטינה הצעירה בשמינית הגמר.
טוראדו רשם את הופעת הבכורה שלו במדי מקסיקו הבוגרת כחודשיים אחרי הטורניר, ב-9 ביוני 1999, במשחק מול ארגנטינה שהסתיים בשוויון 2-2. עוד באותו החודש זומן על ידי מנואל לפואנטה לסגל מקסיקו לקראת קופה אמריקה 1999. בשלב רבע הגמר מול פרו, כשנבחרתו בפיגור 3-2 שלוש דקות לסיום, כבש טוראדו בבעיטה ממרחק את שער הבכורה שלו בנבחרת שקבע 3-3 דרמטי, בדרך לניצחונה של מקסיקו בדו-קרב בעיטות עונשין. טוראדו זכה במקום בהרכב גם בחצי הגמר, בו הודחה מקסיקו על ידי ברזיל, וגם בניצחון נבחרתו על צ'ילה, 2-1 במשחק על המקום השלישי. כשבוע לאחר תום הטורניר, ייצג טוראדו את נבחרתו בגביע הקונפדרציות 1999, שהתקיים במקסיקו. טוראדו רשם הופעה אחת בלבד בטורניר, בניצחון על ארצות הברית בחצי הגמר, והיה שותף לזכייה ההיסטורית של מקסיקו בתואר לראשונה בתולדותיה.
טוראדו ומקסיקו התקרבו לתואר נוסף תחת חבייר אגירה בקופה אמריקה 2001, אך הפסידו בגמר 1-0 לקולומביה. טוראדו הורחק במשחק בכרטיס צהוב שני בדקה האחרונה של ההתמודדות. שנה אחר כך, זומן טוראדו על ידי אגירה לסגל מקסיקו לקראת מונדיאל 2002. טוראדו פתח בכל משחקיה של מקסיקו בטורניר, ובמשחקה השני של מקסיקו כבש את השער שהשלים מהפך והעניק לנבחרתו ניצחון 2-1 על אקוודור. מקסיקו סיימה את דרכה בשמינית הגמר.
לאחר שייצג את נבחרתו בקופה אמריקה 2004 ובגביע הקונפדרציות 2005, ובשניהם לא נחלה מקסיקו הצלחה, זומן טוראדו על ידי ריקרדו לה וולפה לטורניר המונדיאל השני שלו, מונדיאל 2006 בגרמניה. טוראדו פתח בהרכב בשני משחקיה הראשונים של מקסיקו בשלב הבתים, אך לא שותף במשחק השלישי. בהפסד לארגנטינה בשמינית הגמר שוב פתח טוראדו על הספסל, אך עלה כמחליף עוד במהלך המחצית הראשונה, בדרך להפסד 2-1 בהארכה.
טוראדו זכה עם נבחרתו בגביע הזהב 2009, בטרם זומן על ידי אגירה לטורניר מונדיאל 2010 בדרום אפריקה. טוראדו פתח כקפטן הנבחרת במשחקה הראשון מול דרום אפריקה המארחת. הוא הוסיף ופתח בכל משחקיה של מקסיקו בטורניר, עד שהודחה על ידי ארגנטינה בשמינית הגמר, אך סרט הקפטן עבר תחילה לרפאל מארקס וממנו לאוסוולדו סאנצ'ס.
התואר האחרון של טוראדו עם מקסיקו היה בזכייה בגביע הזהב 2011. הוא נכלל בסגל של חוסה מנואל דה לה טורה בגביע הקונפדרציות 2013, שהיה לטורניר האחרון שלו בנבחרת, לאחר שלא זומן על ידי מיגל הררה למונדיאל 2014.
בסך הכול, ב-14 שנות קריירה בינלאומית, רשם טוראדו 146 הופעות במדיה של מקסיקו, בהן כבש שישה שערים. הוא ממוקם שלישי בכל הזמנים בטבלת ההופעות בנבחרת.
תארים

הגביע המקסיקני: 2013 (קלאוסורה)
ליגת האלופות של CONCACAF‏: 2013/2014
גביע הקונפדרציות: 1999
גביע הזהב של CONCACAF‏ (3): 2003 2009, 2011
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1997/1998 | אוניברסידד נסיונל | מקסיקוליגת העל המקסיקנית | 5 | 0 |
| 1998/1999 | אוניברסידד נסיונל | מקסיקוליגת העל המקסיקנית | 9 | 0 |
| 1999/2000 | אוניברסידד נסיונל | מקסיקוליגת העל המקסיקנית | 26 | 1 |
| 2000/2001 | טנריפה | ספרדהליגה הספרדית השנייה | 37 | 1 |
| 2001/2002 | פולידפורטיבו אחידו | ספרדהליגה הספרדית השנייה | 12 | 0 |
| 2001/2002 | סביליה | ספרדליגת העל הספרדית | 8 | 0 |
| 2002/2003 | סביליה | ספרדליגת העל הספרדית | 22 | 0 |
| 2003/2004 | סביליה | ספרדליגת העל הספרדית | 10 | 0 |
| 2004/2005 | ראסינג סנטנדר | ספרדליגת העל הספרדית | 19 | 0 |
| 2005/2006 | קרוס אסול | מקסיקוליגת העל המקסיקנית | 27 | 3 |
| 2006/2007 | קרוס אסול | מקסיקוליגת העל המקסיקנית | 29 | 2 |
| 2007/2008 | קרוס אסול | מקסיקוליגת העל המקסיקנית | 31 | 2 |
| 2008/2009 | קרוס אסול | מקסיקוליגת העל המקסיקנית | 27 | 2 |
| 2009/2010 | קרוס אסול | מקסיקוליגת העל המקסיקנית | 24 | 0 |
| 2010/2011 | קרוס אסול | מקסיקוליגת העל המקסיקנית | 28 | 0 |
| 2011/2012 | קרוס אסול | מקסיקוליגת העל המקסיקנית | 16 | 0 |
| 2012/2013 | קרוס אסול | מקסיקוליגת העל המקסיקנית | 29 | 1 |
| 2013/2014 | קרוס אסול | מקסיקוליגת העל המקסיקנית | 22 | 0 |
| 2014/2015 | קרוס אסול | מקסיקוליגת העל המקסיקנית | 31 | 0 |
| סה"כ בקריירה | סה"כ בקריירה | סה"כ בקריירה | 412 | 12 |
סטטיסטיקות > נבחרת לאומית

| נבחרת מקסיקו> שנה | נבחרת מקסיקו> הופעות | נבחרת מקסיקו> שערים |
| --- | --- | --- |
| 1999 | 12 | 1 |
| 2000 | 8 | 0 |
| 2001 | 10 | 0 |
| 2002 | 7 | 1 |
2003: 0
| 2004 | 6 | 0 |
| 2005 | 7 | 0 |
| 2006 | 9 | 0 |
| 2007 | 19 | 2 |
| 2008 | 11 | 0 |
| 2009 | 15 | 2 |
| 2010 | 17 | 0 |
| 2011 | 14 | 0 |
| 2012 | 2 | 0 |
| 2013 | 9 | 0 |
| סה"כ | 146 | 6 |
טבח מלמדי

אתר הזיכרון ליד מלמדי
גופות הנרצחים בטבח מלמדי
טבח מלמדי היה רצח המוני של 86 שבויי מלחמה אמריקאים, על ידי חיילים גרמנים מיחידת שריון של האס אס, הכפופה לדיוויזיית האס אס לייבשטנדרטה, סמוך לעיירה הבלגית מלמדי (אנ').
רקע היסטורי

לקראת סוף שנת 1944 תכנן היטלר מתקפה בחזית המערבית. לפי תוכניתו, היה על כוח שריון של שלוש ארמיות לפרוץ את קו בעלות הברית בגזרת יער הארדנים ולהגיע עד אנטוורפן, שהייתה נמל האספקה העיקרי שלהם. הוא סבר שבעלות הברית יופתעו מעוצמת ההתקפה ויסכימו לחתום על שביתת נשק ואז להפנות את כוחם ביחד עם הגרמנים נגד הרוסים.
בתדריך שניתן למפקדים נאמר להם שהמתקפה אמורה להיות מהירה, יש להתקדם במהירות ולעקוף ריכוזי כוחות כדי לתפוס את הגשרים מעל נהר מז ולהשתלט על מצבורי דלק, על המתקפה להיות אכזרית כדי להפחיד את האויב ויש להימנע מלקיחת שבויים.
בראש המתקפה עמד גנרל גרד פון רונדשטט ובראש הארמייה הפורצת העיקרית, ארמיית הפאנצר ה-6 של האס אס, עמד הגנרל יוזף דיטריך. בראש אחת מיחידות השריון של הארמייה עמד אוברשטורמפיהרר יואכים פייפר.
למרות שהמודיעין הבריטי פיצח את צופן אניגמה ופענח את כל התשדורות הגרמניות וחיל האוויר של בעלות הברית היה בשליטה מוחלטת בחזית, לא נדלקה בשום מקום נורת אזהרה על המתקפה הגרמנית הממשמשת ובאה. היה זה אחד הכישלונות הצורבים של מודיעין בעלות הברית במלחמת העולם השנייה.
ההתקפה והטבח במלמדי

ההתקפה של הגרמנים החלה בבוקר ה-16 בדצמבר 1944. בחזית הארדנים הוחזק קו בעלות הברית בכוחות דלילים. ההפתעה הייתה מוחלטת והפריצה הייתה מהירה. קשיי מזג האוויר מנעו כל פעולה אווירית נגד הגרמנים.
בשעות הצהריים של ה-17 בדצמבר 1944 הגיעה יחידת השריון של יואכים פייפר לצומת דרכים ליד הכפר בונייה, לא רחוק מעיר המחוז מלמדי. באותה שעה עברה בצומת יחידה אמריקאית של כ-30 כלי רכב. החיילים היו חמושים בנשק אישי בלבד. יחידתו של פייפר פתחה באש לכיוון הרכב הראשון והאחרון בשיירה ולחיילים לא נותר אלא להיכנע מיד.
האמריקאים הוצעדו לשדה סמוך ולפתע נפתחה עליהם אש. אחדים מהניצולים שהצליחו לברוח העידו כי שמעו את הפקודה: "!Macht alle kaputt" ("חסלו את כולם"). הגרמנים הרגו 86 חיילים אמריקאים ווידאו הריגה של הפצועים. הניצולים הבודדים הצליחו להגיע לקווי בעלות הברית ולבשר את הבשורה המרה. רגשות הנקמה גאו, וניתנה הוראה לא לקחת שבויים גרמנים.
האזור בו בוצע הטבח נכבש שוב רק ב-14 בינואר 1945. בגלל השלג והקרח נשתמרו הגופות במצב טוב ואפשר היה להיווכח כי הם נורו בראשם מטווח קרוב. דבר זה נגד את טענת הגרמנים כי הם פתחו באש לאחר שהשבויים ניסו להימלט.
בזמן נסיגת הגרמנים ושביית חלק מיחידותיהם בנסיגתם מזרחה, התרחשו מספר אירועי נקמה בהם חיילים אמריקאים לא לקחו שבויים חיים. באחת התקריות בעיירה שאנון האמריקאים טבחו במספר חיילים גרמניים לאחר שנכנעו. השמועה על הטבח הגיעה עד לאוזנו של גנרל ג'ורג' פטון אך הוא הורה לשמור על התקרית בסוד.
משפט נאשמי טבח מלמדי

הטבח במלמדי עורר סערה בארצות הברית. המשפט של נאשמי הטבח התנהל ממאי 1946 עד יוני 1946 כחלק ממשפטי דכאו. במשפט זה נשפטו 70 איש ובראשם יוזף (זפ) דיטריך ויואכים פייפר.
43 נידונו לעונש מוות, 22 נידונו למאסר עולם והיתר לתקופות מאסר קצרות יותר.
גזר הדין עורר תגובות נזעמות בגרמניה ובארצות הברית בטענה שהמשפט לא היה הוגן כלפי הנאשמים. אנשי קונגרס מהמערב התיכון בארצות הברית, בה היו קהילות גדולות של יוצאי גרמניה, פנו לבית הדין העליון. המקרה הובא גם לדיון בפני תת-ועדה של סנאט ארצות הברית בראשותו של הסנאטור ג'וזף מקארתי. הוא ניצל זאת כבמה לפרסומו הפוליטי וטען כי המשפט לא היה צודק.
עוד לפני התערבות הסנאט המתיק צבא ארצות הברית את עונשי המוות ומאסרי העולם. אף נאשם לא הוצא להורג. הנאשמים שוחררו בשנות ה-50 של המאה העשרים. דיטריך שוחרר בסוף 1955 ויואכים פייפר, אחרון הכלואים, שוחרר בדצמבר 1956.
בליל 14 ביולי 1976 נרצח פייפר וארגון בלתי ידוע בשם "הנוקמים" קיבל אחריות על הרצח. זהות הרוצחים לא נודעה אך הועלו חשדות שהיו אלו חברי תנועת ההתנגדות הצרפתית לשעבר או קומוניסטים. פייפר עסק באותה עת בכתיבת ספר על הטבח ומה שהתרחש בעקבותיו.
פייפר ומעשה הרצח שימשו השראה לדמותו של הגנרל טאנץ בספר ובסרט "ליל הגנרלים".
טיג'אן סאלון

| --- | --- |
אין תמונה חופשית
 לידה:  10 באוגוסט 2005 (בן 19) פריז, צרפת 
 עמדה:  פאוור פורוורד 
 גובה:  2.06 מטרים
 דראפט:  בחירה 6, 2024 שארלוט הורנטס
 קבוצות כשחקן
 2022–2024 2024–:  שולה באסקט שארלוט הורנטס
 הישגים כשחקן
 השחקן הצעיר המצטיין בליגת האלופות בכדורסל (2024)
 
טיג'אן סאלון (בצרפתית: Tidjane Salaün; נולד ב-10 באוגוסט 2005) הוא כדורסלן צרפתי המשחק בעמדת הפאוור פורוורד בשארלוט הורנטס מליגת ה-NBA.
קריירה מקצועית > שולה באסקט (2021–2024)

סאלון נולד בפריז וב-2021, בגיל 16, עבר לשחק בקבוצת הנוער של שולה באסקט ב-LNB Espoirs, הליגה הצרפתית עד גיל 21. ב-2022 החל לשחק בקבוצה הבוגרת של המועדון, וב-2023 השתתף במחנה כדורסל ללא גבולות של ה-NBA. באותה שנה נבחר ל-MVP של טורניר Trophée du Futur (גביע העתיד) לאחר שהעמיד ממוצעים של 17.7 נקודות ו-7.3 ריבאונדים למשחק, ושיחק במדי שולה בטורניר הדור הבא של יורוליג בסקטבול.
ב-10 ביולי 2023 חתם סאלון על החוזה המקצועי הראשון שלו בשולה. בעונת 2023/2024 שיחק במדי הקבוצה בליגת האלופות בכדורסל ונבחר לשחקן הצעיר המצטיין לאחר שהעמיד ממוצעים של 10.1 נקודות ו-4.1 ריבאונדים למשחק.
קריירה מקצועית > שארלוט הורנטס (2024–הווה)

ב-26 ביוני 2024 נבחר סאלון במקום השישי בדראפט ה-NBA ‏2024 על ידי שארלוט הורנטס.
קריירה בנבחרת הלאומית

סאלון שיחק במדי נבחרת הנוער צרפת באליפות אירופה בכדורסל עד גיל 18 2023.
חיים אישיים

שני הוריו של סאלון שיחקו כדורסל. אחותו ז'אנל (צר') משחקת גם היא בקבוצת כדורסל הנשים של וילרבאן ובנבחרת צרפת בכדורסל נשים.
הערות שוליים

↑  פרופיל, באתר דראפט ה-NBA ‏2024
↑  NBA Draft Scouting Report: France's Tidjane Salaun, Sports Illustrated, ‏2 באוקטובר 2023
↑  Trophée du Futur : à Blois, Tidjane Salaun a amorcé son décollage, La Nouvelle République, [גביע העתיד: בבלואה, טיג'אן סאלון החל להמריא], ‏28 במאי 2023 (בצרפתית)
↑  פרופיל, באתר טורניר הדור הבא של יורוליג בסקטבול
↑  Cholet Basket signe pro sa pépite Tidjane Salaun : « Il sera la rotation du poste 3 », Ouest-France, [שולה באסקט החתימה את הנער שלה טיג'אן סאלון כמקצוען: "יהיה ברוטציה בעמדה 3"], ‏10 ביולי 2023 (בצרפתית)
↑  MVP Huertas, coach Spanoulis headline BCL Season 8 award winners, ליגת האלופות בכדורסל, ‏27 באפריל 2024
↑  פרופיל, באתר ליגת האלופות בכדורסל
↑  פרופיל, באתר אליפות אירופה בכדורסל עד גיל 18 2023
↑  French teen Tidjane Salaun submits paperwork to enter NBA draft, ESPN, ‏25 באפריל 2024
חרב פילים

חרב פילים מוצגת במוזיאון המטרופוליטן לאמנות.
חרב פילים (באנגלית: Elephant sword; ידועה גם כחרב חט), היא חרב גדולה במיוחד אשר פותחה בהודו ונועדה להיות מוצמדת לחטים של הפילים. החרב הייתה מגיעה לרוב בזוגות - חרב לכל חט.
רקע

אילוף הפילים החל לפני כ-4,000 שנה באזור עמק האינדוס. השימוש המתועד הראשון בפילים בתור אמצעי צבאי הוא בשנת 1100 לפנה"ס ומוזכר במספר מזמורים בסנסקריט. השימוש בפילי מלחמה התרחב מערבה אל הפרסים אשר עשו בו שימוש במספר קרבות.
המקרה הראשון הידוע בו התעמת צבא אירופאי עם פילי מלחמה הוא קרב גאוגמלה בו נלחמו הפרסים כנגד אלכסנדר הגדול. השימוש בפילים התפשט ברחבי העולם העתיק. יורשיו של אלכסנדר הגדול, הדיאדוכים, השתמשו במאות פילים הודים במלחמותיהם. המצרים והקרתגים החלו לאלף פילים אפריקאים לצורך דומה כמו גם הנומידים והכושים.
השימוש בפילים על ידי הסולטאנים ההודים כמעט והביא לסיום כיבושיו של טימור. ב־1398, צבאו של טימור התעמת מול צבא שבו היו מעל 100 פילים הודים וכמעט הפסיד בשל הפחד שפשה בצבאו. לעיתים קרובות היו משריינים את הפילים במגנים וכלי זין כדי להגביר את הקטלניות שלהם וכך נוצר גם הרעיון ליצירת חרב הפילים.
היסטוריה ושימוש

הדיווחים המוקדמים של פילי מלחמה הנלחמים באמצעות חרבות פילים מגיעים דווקא מתקופתו של קיסר סין סונג יון. השימוש בחרבות פילים ידוע ממקומות נוספים בדרום אסיה ומסופוטמיה - במיוחד בממלכת פרס ובהודו שבה הומצא הכלי, ונכתב שהפילים עברו הכשרה מיוחדת לצורך הלבשת החרבות. בפרס ובהודו החרב היוותה חלק ממערכת כלים מותאמת במיוחד לפיל שכללה גם אפיריון ושריון המגן על צלעות הפיל. תא הרוכב היה מכוסה היטב בשריון, וחלקי שריון היו מולבשים גם על הראש, הגב והרגליים של הפיל.
הסוחר הרוסי אפאנסי ניקיטין תיעד את השימוש בנשק קטלני זה בהודו במהלך המאה ה-15. בכתבים פרסים מהשאהנאמה של השאה תהמאסב הראשון שנמצאו בטבריז ומתוארכים לסביבות 1530, מופיע השימוש בפילים שמצוידים בחרבות פילים תחת הפרק "תחילת הקרב על פאשאן" (קרב שהתרחש במאות הקודמות).
עם התפתחות כלי נשק, השימוש בפילי מלחמה ובחרבות פילים הפך בהדרגה לחסר משמעות. עם זאת, עדיין היה שימוש בהם בתקופות מאוחרות ועד אמצע המאה ה-18 בקרבות הודיים, כדוגמת קרב פניפאט השלישי במדינת הריאנה שהתרחש ב-1761 בין האימפריה המראטהית והאימפריה הדוראנית.
מאפיינים וטכניקה

חרבות הפילים היו עשויות מברזל או פלדה, והם נכנסו לשימוש כנראה בתקופה מוקדמת יחסית מאז שהחל הפיל לשמש כמכונת מלחמה. הפילים שהיו מצוידים בחרבות על החטים שלהם דווחו כיעילים מאוד בקרב: הפיל היה יכול לרמוס את האויב שתחת רגליו תוך כדי שהוא זורק חיילי אויב לאוויר באמצעות החרבות הענקיות ומשסף אותם לחלקים. הלהב של החרבות נמשח לעיתים ברעל כדי לפגוע גם בחיילים שהצליחו לצאת מהתקרית בפציעות קלות. הלהבים היו מחודדים ורחבים כדי שיוכלו להשפיע על שטח רחב יותר סביב החלק החזיתי של הפיל. סוגים שונים של להבים יוצרו עם אורכים של עד 1.5 מטרים ומשקל של מספר קילוגרמים. החלק האחורי של חרב הפילים היה מעוצב בצורה עגולה ועבה כדי שיהא מותאם לחט העגלגל, ובסופו הוא היה חלול כדי שיתלבש היטב על הניב. החרבות היו נקבעות היטב על החט באמצעות ברגים גדולים.
לוחמי האימפריה המוגולית היו מחברים לפיליהם את חרבות הפילים, ולאחר מכן בתהליך ארוך של חיבור צמידים העשויים מפלדה, ברונזה, פליז או זהב הם היו מחליפים את החטים המקוריים בחטים ממתכות אלו כדי להפוך אותם לחזקים ועמידים יותר. בסופו של דבר היו מחברים לחטים ממתכת חרב ענקית עם להב גלי שחושל באמצעות פלדה מרותכת ולא היה ניתן להסרה - מה שיצר את אחד מכלי הנשק הקטלניים באותה תקופה.
ייתכן שאלפי חרבות פילים יוצרו במהלך השנים עבור הצבאות שהשתמשו בפילי מלחמה, אולם ידוע רק על ארבעה זוגות חרבות שרדו עד היום.
לקריאה נוספת

The Encyclopedia of the Sword
War Elephants
פיל מלחמה בקרב הידספס
תרשים של חרב פילים מוגולית.
טקס פרסי האקדמיה הבריטית לטלוויזיה 1997

| --- | --- |
 תאריך:  29 באפריל 1997 
 מיקום:  אלברט הול 
 מנחים:  לני הנרי 
 →1996 1998←
 
טקס פרסי האקדמיה הבריטית לטלוויזיה 1997 נערך ב-29 באפריל ברויאל אלברט הול שבלונדון, יחד עם טקס פרס באפט"א לקולנוע. זו הייתה הפעם האחרונה ששני הטקסים נערכו באותו אירוע. החל מ-1998 נערכו טקסים שונים לחלוקת פרסי קולנוע ופרסי טלוויזיה.
טקס פרסי האקדמיה הבריטית לטלוויזיה 1998

| --- | --- |
 תאריך:  18 במאי 1998 
 מיקום:  תיאטרון הנסיך מוויילס 
 מנחים:  בוב מונקהאוז 
 →1997 1999←
 
טקס פרסי האקדמיה הבריטית לטלוויזיה 1998 נערך ב-18 במאי בתיאטרון הנסיך מוויילס שבלונדון. הטקס שודר ברשת ITV, בהנחייתו של בוב מונקהאוס. זו הייתה הפעם הראשונה מאז 1968 שטקס פרסי הטלוויזיה נערך בנפרד מטקס פרס באפט"א לקולנוע.
חתול רחוב (ליאור נרקיס)

חתול רחוב הוא אלבומו התשיעי של הזמר ליאור נרקיס שיצא ב-2005.
מאלבום זה הצליח השיר "תגלי לי", שכתבו והלחינו הצמד "נערי רפול".
רשימת השירים

| חתול רחוב> מס' | חתול רחוב> שם | חתול רחוב> מילים | חתול רחוב> לחן | חתול רחוב> משך | חתול רחוב>  | חתול רחוב>  | חתול רחוב>  | חתול רחוב>  | חתול רחוב>  |
| --- | --- | --- | --- | --- | --- | --- | --- | --- | --- |
| 1. | זה לא נכון  | נתי לוי | נתי לוי | 3:54 |  |  |  |  |  |
| 2. | אין לאן לברוח  | מייק לוק | מייק לוק | 3:28 |  |  |  |  |  |
| 3. | חתול רחוב  | עוזי חיטמן | עוזי חיטמן | 4:16 |  |  |  |  |  |
| 4. | קריעת ים סוף  | יוסי בן דוד | יוסי בן דוד | 4:09 |  |  |  |  |  |
| 5. | זה בא והולך  | אמיר פוני | אמיר פוני | 3:28 |  |  |  |  |  |
| 6. | תגלי לי  | נערי רפול (להקה) (איתי זילברשטיין ומאיר עמר) | נערי רפול (להקה) (איתי זילברשטיין ומאיר עמר) | 3:53 |  |  |  |  |  |
| 7. | בנו של אלוהים  | דודו ברק | שמואל אלבז | 4:46 |  |  |  |  |  |
| 8. | מסיכות  | נערי רפול (להקה) (איתי זילברשטיין ומאיר עמר) | נערי רפול (להקה) (איתי זילברשטיין ומאיר עמר) | 3:39 |  |  |  |  |  |
| 9. | טוב או רע  | נערי רפול (להקה) (איתי זילברשטיין ומאיר עמר) | נערי רפול (להקה) (איתי זילברשטיין ומאיר עמר) | 3:27 |  |  |  |  |  |
| 10. | אני ואת  | יוסי גנגינה וליאור נרקיס | יווני | 3:32 |  |  |  |  |  |
| 11. | כן ולא  | יוסי גיספן | עדי לאון | 3:57 |  |  |  |  |  |
| 12. | תמיד מתגעגעת  | מיכאל ועקנין | שמואל אלבז | 3:24 |  |  |  |  |  |
| 13. | כשתלכי ממני  | יוסי גיספן | אסף ניסים | 4:04 |  |  |  |  |  |
| 14. | לראות אותה היום  | להקת תיסלם | יזהר אשדות | 3:35 |  |  |  |  |  |
| משך כולל: | משך כולל: | משך כולל: | משך כולל: | 53:33 |  |  |  |  |  |
המשתתפים באלבום

הפקה: מיתר הפקות
עיבודים, הפקה מוזיקלית: איתי זילברשטיין ומאיר עמר, אבי סינגולדה (בשיר 13), אלי קשת (בשיר 10)
קלידים ותיכנותים: איתי זילברשטיין ומאיר עמר
קלידים: עמית הראל. אסף ניסים
תופים: אשר פדי
בס גיטרה: אבי יפרח
גיטרות: אבי סינגולדה
גיטרה סולו: אריק כהן, ניסים עמר
דרבוקה: רוני דדון, יוסי גנגינה
כלי הקשה: אורן בלבן, איתן פנחסי, יוסי גנגינה
בוזוקי: אריס נחום
כינור: ילמז טשצישמה
רבעית קלאסית: ויולה: גליה חי, כינור: גיא פיגר, אסף מעוז, צילו: ענת אנגל מאייר
תזמור: יחזקל רז
קולות רקע: איתי זילברשטיין ומאיר עמר, גלי קורדנוב, מאיה אברהם
מיקסים: איציק תקומי "צוק", איתי זילברשטיין ומאיר עמר
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
טקס פרסי האקדמיה הבריטית לטלוויזיה 2001

| --- | --- |
 תאריך:  13 במאי 2001 
 מיקום:  מלון בית גרוונר 
 מנחים:  אנגוס דייטון 
 →2000 2002←
 
טקס פרסי האקדמיה הבריטית לטלוויזיה 2001 נערך ב-13 במאי 2001. הטקס נערך במלון גרוסוונור האוס בפארק ליין שבלונדון ושודר בשידור חי בערוץ BBC One.
חתול שחור, חתול לבן

| --- | --- |

כרזת הסרט
 בימוי:  אמיר קוסטריצה
 הופק בידי:  Maksa Ćatović 
 תסריט:  אמיר קוסטוריצה, גורדן מיהיק 
 שחקנים ראשיים:  ברנקה קאטיץ' Predrag Laković Srđan Todorović מיקי מאיינולוביץ' Bajram Severdzan 
 צילום:  תיירי ארבוגסט 
 מדינה:  יוגוסלביה
 הקרנת בכורה:  1998
 משך הקרנה:  135 דקות
 שפת הסרט:  רומנית  בולגרית  גרמנית  סרבית  איטלקית
 סוגה:  קומדיה רומנטית, סרט דרמה, סרט מוזיקלי, סרט פשע 
 תקציב:  4,500,000 דולרים
 דף הסרט ב־IMDb
 
חתול שחור, חתול לבן (במקור: Црна мачка, бели мачор, תרגום מילולי: חתולה שחורה, חתול לבן) הוא סרט קומדיה רומנטית יוגוסלבי משנת 1998 בבימויו של אמיר קוסטוריצה.